
Vilnius
Nuo 2025 m. spalio mėn. antros pusės Darbo taryba dirba atnaujinta sudėtimi – vietoj Dovilės Tamulaitienės  į Darbo tarybos narius įtraukta Veslava Čižik-Prokaševa, remiantis 2023 m. rugsėjo mėn. rinkimų į Darbo tarybą rezultatais. 2025 metų Darbo tarybos veikla buvo susijusi su Darbo tarybos veiklą reglamentuojančio dokumento ir LKI reglamentavimo dokumentų, aktualių darbuotojams, svarstymu, pasiūlymų bei pastabų teikimu dokumentų rengėjams. 
Atnaujintas Darbo tarybos veiklos reglamentas (patvirtintas spalio 20 d. Darbo tarybos posėdžio protokolu DT-20), paskelbtas LKI puslapyje (https://lki.lt/darbo-taryba/). 
Išnagrinėti LKI parengtų dokumentų projektai, pateikti pasiūlymai:
1. Lietuvių kalbos instituto darbuotojų darbo apmokėjimo sistemos aprašo, patvirtinto Lietuvių kalbos instituto direktoriaus 2024 m. balandžio 26 d. įsakymu Nr. Į-21 „Dėl Lietuvių kalbos instituto darbuotojų darbo apmokėjimo sistemos aprašo patvirtinimo“ pakeitimo projektas. Dokumento projektui pritarta (2025-02-19 DT protokolas Nr. DT-6).
2. Lietuvių kalbos instituto mokslo žurnalų vyriausiųjų redaktorių skyrimo, atleidimo, redakcinių kolegijų sudarymo ir jų keitimo tvarkos aprašo projektas. Dokumento projektui pritarta, pateikti redakcinio pobūdžio pasiūlymai (2025-03-18 DT protokolas Nr. DT-7, DT protokolo Nr. DT-7 priedas).
3. Lietuvių kalbos instituto asmens duomenų tvarkymo taisyklių projektas. Šiam projektui nepritarta (2025-03-18 DT protokolas Nr. DT-7). Pažymėta, kad dokumento projektas turi būti siaurinamas, koreguojamas atsižvelgiant į Lietuvių kalbos instituto, kaip mokslo institucijos, darbo specifiką ir vykdomų mokslo tyrimų pobūdį, atsisakant perteklinio mokslo tyrimų duomenų rinkimo ir tvarkymo reglamentavimo reikalavimų, kurie apribotų mokslo darbuotojų atliekamų tyrimų galimybes ir mokslo duomenų kaupimą ir saugojimą. 
4. Lietuvių kalbos instituto Mokslo tarybos rinkimų reglamento projektas. Dokumento projektui pritarta, pateikti redakcinio pobūdžio pasiūlymai (2025-05-28 DT protokolas Nr. DT-8, DT protokolo Nr. DT-8 priedas).
5. Lietuvių kalbos instituto darbuotojų darbo apmokėjimo sistemos aprašo, patvirtinto Lietuvių kalbos instituto direktoriaus 2024 m. balandžio 26 d. įsakymu Nr. Į-21 „Dėl Lietuvių kalbos instituto darbuotojų darbo apmokėjimo sistemos aprašo patvirtinimo“, pakeitimo projektas. Dokumento projektui pritarta (2025-09-22 DT protokolas Nr. DT-9).
6. Lietuvių kalbos instituto darbuotojų (išskyrus mokslo darbuotojus) pareigybių pakopų struktūros, patvirtintos Lietuvių kalbos instituto direktoriaus 2024 m. balandžio 26 d. įsakymu Nr. Į-22 „Dėl Lietuvių kalbos instituto darbuotojų pareigybių pakopų struktūros patvirtinimo“, naujos redakcijos projektas. Dokumento projektui pritarta (2025-09-22 DT protokolas Nr. DT-9).


Darbo tarybos pirmininkė	Nida Poderienė
